Аԥсны иҟоу Урыстәыла арратә базақәа атанктә биатлон азы аҽазыҟаҵарақәа ирылагеит
© Sputnik / Сергей ПивоваровОтборочный этап конкурса "Танковый биатлон" в Ростовской области
© Sputnik / Сергей Пивоваров/
Аҽазыҟаҵарақәа мҩаԥысуеит ахысырҭа адәы Прудбои Волгоградтәи аобласт аҟны.
АҞӘА, хәажәкыра 3 – Sputnik. Аԥсны, Ермантәыла, Аахыҵ Уаԥстәыла иҟоу арратә базақәа ртанктә екипажқәа атанктә биатлон азы аицлабрақәа рыҽрыздырхиоит ҳәа аанацҳауеит Аладатәи арратә округ апресс-маҵзура.
Аицлабрақәа ирылахәхо зегьы ҳаамҭазтәи атанкқәа Т-72Б3 рыла еиндаҭлоит.
Атанкныҟәцаҩцәа атехника рнапахьы ишаарго, иарала иарбоу ацәҟьарақәа ишрықәдыршәо уҳәа аадырԥшыроуп.
Аҽазыҟаҵарақәа раан ҷыдала иашьклаԥшуеит атрасса аштрафтә очкоқәа умамкәа рхысра, ацәҟьара ақәыршәара. Акомандақәа рҵара мҩаԥыргоит еиуеиԥшым арратә еиндаҭларақәа рлахәылацәа, жәларбжьаратәи ахәмаррақәа риааиҩцәа.
ААО акомандаҟаҵара иазгәанаҭоит аррамаҵзурауаа разыҟаҵара аҩаӡара ҳарак шамоу, аекипажқәа зегьы шыхиоу.